Cine este medicul pe care se bazează Biden. Prea puțin cunoscut, nu i-a recomandat niciodată un test cognitiv președintelui
Scăpările, comportamentul ciudat uneori și dezastruoasa confruntare cu contracandidatul său în alegeri, Donald Trump, ridică multe semne de întrebare în legătură cu sănătatea președintelui american. Prostul rezultat al confruntării de zilele trecute, la oră de maximă audiență, ocazie cu care Biden a bolborosit, s-a exprimat greșit în mod repetat și uneori a părut confuz, a îndreptat din nou degetul spre omul pe care președintele îl numește pur și simplu ”Doc”. Cine este el și cum îi gestionează sănătatea președintelui? Cotidianul american The Washington Post își îndreaptă atenția asupra lui.